L’Ajuntament de Paterna i les Associacions de Comerciants organitzen un concurs de fotografia valorat en 300 euros per a fomentar el comerç local
11/05/2015

# L’Ajuntament de Paterna i les Associacions de Comerciants organitzen un concurs de fotografia valorat en 300 euros per a fomentar el comerç local

[![Cartel del concurso de fotografía de la Feria Comercial de Paterna 2015](/images/noticias/2015/05/concurso-foto.jpg)](/images/noticias/2015/05/concurso-foto.jpg)

11.05.2015

[![Cartel del concurso de fotografía de la Feria Comercial de Paterna 2015](/images/noticias/2015/05/concurso-foto.jpg)](http://viupaterna.es/es/comercio/313-bases-fotografia-paterna.html "Bases del concurso de fotografía de comercio y hostelería de Paterna")

Els participants tindran fins al pròxim 31 de maig per a pujar les seues instantànies a les xarxes socials de ViuPaterna davall les etiquetes #ComprarEnPaterna i #TempsDeFira

La Regidoria de Comerç de l’Ajuntament de Paterna, ha organitzat un concurs de fotografia per a incentivar la interacció dels ciutadans amb el comerç local. Els participants podran optar a un dels tres premis que entregaran les principals associacions de comerciants del municipi, l’associació Paterna Unió de Comerç, MultiPaterna i l’Associació de jóvens comerciants del Mercat Municipal. Els premis tenen un valor de 100 euros cada un per a gastar en els diferents comerços que integren les associacions.

Les fotografies que es presenten hauran de tindre com a tema el comerç i l’hostaleria de Paterna, i reflectir els valors que distingeixen al comerç local, com ara la proximitat, qualitat dels productes o proximitat. S’acceptaran fotografies realitzades en qualsevol dispositiu tant cambres de fotografia com telèfon mòbil, així com muntatges fotogràfics.

Tots aquells que vullguen participar en el concurs tindran fins al pròxim 31 de maig per a compartir les seues fotos en les xarxes socials “ViuPaterna” acompanyades de l’etiqueta #ComprarEnPaterna i #TempsDeFira. Un jurat format per representants de les diferents associacions comercials i tècnics de l’Ajuntament, serà l’encarregat de seleccionar les fotos guanyadores i es valorarà especialment la temàtica, creativitat, originalitat i qualitat de les instantànies. Les fotos seleccionades s’exposaran en la carpa de l’Ajuntament, ubicada en el recinte de la Fira Comercial i Gastronòmica de Paterna durant el cap de setmana de l’esdeveniment, on també tindrà lloc l’entrega de premis el diumenge 7 de juny a les 20 hores.

Des de la Regidoria de Comerç assenyalen que el concurs compleix amb un doble objectiu. D’una banda, “afavorir les relacions entre els veïns i els comerços, fomentant el consum local, un consum sostenible que afavoreix l’economia del municipi”. I d’altra banda,” reforçar l’ús de les noves tecnologies com un mitjà en què donar major visibilitat al teixit comercial i hostaler de Paterna i que cada vegada està més present en les diferents campanyes que realitzem des de Comerç”.

Per a més informació consultar les bases del concurs en el [següent enllaç](http://viupaterna.es/es/comercio/313-bases-fotografia-paterna.html "Bases del concurso de fotografía de comercio y hostelería de Paterna")